[pic] | COMISIA EUROPEANĂ |

Bruxelles, 16.4.2010

COM(2010)169 final

PROIECT DE BUGET RECTIFICATIV NR. 4 LA BUGETUL GENERAL 2010

SITUAȚIA CHELTUIELILOR PE SECȚIUNI Secțiunea III - Comisia

PROIECT DE BUGET RECTIFICATIV NR. 4 LA BUGETUL GENERAL 2010

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37,

- bugetul general al Uniunii Europene pentru exercițiul financiar 2010, adoptat la 17 decembrie 2009[2],

Comisia Europeană prezintă autorității bugetare proiectul de buget rectificativ nr. 4 la bugetul 2010.

MODIFICĂRI LA SITUAȚIA GENERALĂ A VENITURILOR

Modificările la situația generală a veniturilor pot fi consultate pe site-ul EUR-Lex(http://eur-lex.europa.eu/budget/www/index-en.htm). Cu titlu informativ, se atașează ca anexă la buget o versiune în limba engleză a modificărilor la această situație.

EXPUNERE DE MOTIVE

Prezentul proiect de buget rectificativ (PBR) nr. 4/2010 vizează înscrierea în buget a excedentului rezultat din executarea exercițiului bugetar 2009. În conformitate cu Regulamentul financiar aplicabil bugetului general al Comunităților Europene[3], articolul 15 al treilea paragraf, excedentul respectiv reprezintă singurul obiect al acestui PBR, care trebuie prezentat în termen de 15 zile de la prezentarea conturilor provizorii, care a avut loc la data de 31 martie 2010.

1. Executarea exercițiului bugetar 2009 prezintă un excedent de 2 253 591 199 EUR [neincluzând contribuțiile din partea Asociației Europene a Liberului Schimb (AELS) și a Spațiul Economic European (SEE)], care este înscris, prin urmare, ca venit în bugetul 2010.

Înregistrarea excedentului poate fi analizată după cum urmează:

2009 | EFTA-SEE | Uniunea Europeană | Total |

Venituri ale exercițiului financiar | 218 892 911,00 | (*) 117 406 676 848,42 | 117 625 569 759,42 |

Plăți ale creditelor anului în curs | -204 128 043,69 | (**) -116 374 827 992,85 | -116 578 956 036,54 |

Credite de plată reportate în anul N+1 | -4 142 623,07 | -1 754 716 988,30 | -1 758 859 611,37 |

Anularea creditelor de plată nefolosite reportate din anul N-1 | 337 194 076,32 | 337 194 076.32 |

Diferența dintre veniturile alocate reportate din anul N-1 în anul N și din anul N în anul N+1 | 2 453 723 495,39 | 2 453 723 495,39 |

Diferențe de schimb valutar din perioada exercițiului bugetar | 185 541 760,39 | 185 541 760,39 |

Rezultatul exercițiului bugetar 2009 | 10 622 244,24 | 2 253 591 199,37 | 2 264 213 443,61 |

(*) Inclusiv încasări ale veniturilor alocate, în valoare de 3 595 628 362 EUR

(**) Inclusiv plăți în contul veniturilor alocate, în valoare de 6 049 351 857 EUR

2. Înscrierea în buget a acestui excedent va diminua proporțional contribuția globală a statelor membre la finanțarea bugetului UE. Această diminuare globală pe state membre va fi, de asemenea, influențată de estimările actualizate ale resurselor proprii [resursele proprii tradiționale (RPT), taxa pe valoarea adăugată (TVA) și venitul național brut (VNB)] inclusiv de valoarea actualizată a corecției în favoarea Regatului Unit. În luna iunie, Comisia va prezenta previziuni actualizate, în cadrul unui proiect de buget rectificativ separat, care sunt susceptibile să opereze noi modificări ale cuantumurilor contribuțiilor pe țări.

[1] JO L 248, 16.9.2002, p. 1.

[2] JO L 64, 12.3.2010.

[3] JO L 248, 16.9.2002, p. 1.